**Obnovenie manželských sľubov**

Milí rodičia a krstní rodičia,

pred niekoľkými rokmi ste priniesli tieto deti na krst. Vtedy sa znovuzrodili z vody a z Ducha Svätého a dostali vzácny dar: účasť na Božom živote. Sľúbili ste, že ich budete vychovávať tak, aby sa v nich Boží život stále zveľaďoval. Vyznali ste vieru v Ježiša Krista a v tejto viere sa udelil deťom krst.

Teraz ich privádzate, aby mali účasť na oltárnej obete a prijali Oltárnu sviatosť. Je to vzácna a svätá chvíľa, za ktorú sme všetci vďační, a oslavujeme Pána, lebo je dobrý. V tejto posvätnej chvíli sa naskytá vhodná príležitosť pripomenúť si chvíľu, v ktorej ste si pred oltárom nášho Pána Ježiša Krista sľúbili a prisahali vernosť a lásku až do smrti. Preto si teraz pri zapálených krstných sviecach vašich detí obnovte svoj manželský súhlas.

Podajte si ruky a hovorte za mnou:

**Pred oltárom nášho Pána Ježiša Krista**

**obnovujeme svoj manželský súhlas**

**a prosíme Pána,**

**aby sme žili v jeho milosti a láske.**

**Tak nám Pán Boh pomáhaj.**

Kňaz*:*

**Všemohúci Boh, od ktorého pochádza všetko dobré,**

**nech posilní vašu vôľu a prehĺbi vašu lásku,**

**aby ste verne spĺňali svoje poslanie**

**a tak si zaslúžili život večný.**

**Skrze Krista nášho Pána.**

**Amen.**

*pieseň* **Láska je trpezlivá**